钦定古今图书集成/明伦汇编/闺媛典/第318卷 > 皇清五十一 > 李国材妻郭氏〈蒋氏附〉
## 钦定古今图书集成/明伦汇编/闺媛典/第318卷 > 皇清五十一 > 李国材妻郭氏〈蒋氏附〉

按《庐江县志》：“郭氏，李国材妻。夫病，刲股以救。年二十四而寡，遗一女二子，长五龄，次七月，有薄田数亩，以纺绩佐之，辛苦度日，抚子述文。长娶蒋氏，年二十，生孙甫旬日，述文又死，氏复与妇抚孙成立。郭年七十五，蒋年五十二终。”